දශක තුනක් තිස්සේ පැවැති ත්‍රස්තවාදය නිසා අප රටේ සෑම සේවාවක්ම දුර්වල වන විට පහත නොවැටුණු එකම සේවාව හෙද සේවාව බව ආර්ථික සංවර්ධන ඇමැති බැසිල් රාජපක්ෂ මහතා පැවසීය.අද ලෝකයේ ඕනෑම රටක හෙද සේවාව සමඟ සම මට්ටමේ තැබිය හැකි අප රටේ හෙද සේවාව තවදුරටත් ඉහළ දැමිය යුතු බවත් ඒ සඳහා උපාධිය පිරිනැමීමට හොඳම යුගය මේ යුගය බවත් ඇමැතිවරයා කීවේය.ඇමැතිවරයා මෙසේ ප්‍රකාශ කළේ ජාත්‍යන්තර හෙද දින සැමරුම් උළෙලට අරලියගහ මන්දිරයේ දී ඊයේ (17) එක්වෙමිනි.රාජ්‍ය සේවා එක්සත් හෙද සංගමය සංවිධාන කළ මෙම උත්සවය ඇමතූ ඇමැතිවරයා වැඩිදුරටත් මෙසේද කීවේය.ආර්ථික සංවර්ධන ඇමැති බැසිල් රාජපක්ෂ මහතා:-රාජ්‍ය සේවා එක්සත් හෙද සංගමයේ මෙහෙයවීමෙන් අද හෙද දිනය මේ ආකාරයට සැමරෙනවා.